CELEX: C2007/140/70
Language: lv
Date: 2007-06-23 00:00:00
Title: lieta T-157/07: Prasība, kas celta 2007. gada 9. maijā — People's Mojahedin Organization of Iran /Padome

23.6.2007   
            
            
               LV
            
            
               Eiropas Savienības Oficiālais Vēstnesis
            
            
               C 140/43
            
         Prasība, kas celta 2007. gada 9. maijā — People's Mojahedin Organization of Iran/Padome
   (lieta T-157/07)
   (2007/C 140/70)
   Tiesvedības valoda — angļu
   Lietas dalībnieki
   
      Prasītāja: People's Mojahedin Organization of Iran, Auvers sur Oise (Francija) (pārstāvji — J. P. Spitzer, advokāts, un D. Vaughan, QC)
   
      Atbildētāja: Eiropas Savienības Padome
   Prasītājas prasījumi:
   
               —
            
            
               atcelt šādus spēkā esošus Padomes lēmumus:
               
                           —
                        
                        
                           sešu mēnešu laikā vai pēc tam attiecībā uz prasītāju nepārskatīt Padomes Lēmumu 2006/379,
                        
                     
                           —
                        
                        
                           līdz šim brīdim un turpmāk prasītājas nosaukumu atstāt teroristisko organizāciju sarakstā, kas ir noteikts ar Padomes 2006. gada 29. maija Lēmumu 2006/379, kas stājas spēkā šī lēmuma pieņemšanas dienā, neraugoties uz Pirmās instances tiesas 2006. gada 12. decembra spriedumu lietā T-228/02 un Padomes pienākumu, kas izriet no EKL 233. panta;
                        
                     
         
               —
            
            
               likt atbildētājai pienācīgi izpildīt savus tiesiskos pienākumus;
            
         
               —
            
            
               piespriest atbildētājai atlīdzināt prasītājai zaudējumus EUR 1 090 000 apmērā, kā norādīts Pielikumā Nr. 18 (un turpmākajos [pielikumos]), un procentus;
            
         
               —
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Prasītāja lūdz atcelt dažas Padomes vēstules un atlīdzināt zaudējumus, jo Padome sešu mēnešu laikā nav pārskatījusi Padomes Lēmumā 2006/379 (1) iekļauto personu, grupu un apvienību sarakstu, uz kurām attiecas Regula (EK) Nr. 2580/2001 (2) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, t.i., naudas līdzekļu un citu finanšu līdzekļu iesaldēšanu, un atstāja prasītāju šajā sarakstā.
   Prasītāja uzskata, ka Padomei bija pienākums regulāri, vismaz reizi sešos mēnešos, pārskatīt personu sarakstu, kurā tika uzskaitītas teroristiskās organizācijas. Prasītāja apgalvo, ka Padome to neizdarīja attiecībā uz prasītājas nosaukuma iekļaušanu teroristisko organizāciju sarakstā.
   Prasītāja arī norāda, ka Padomei saskaņā ar Pirmās instances tiesas spriedumu lietā T-288/02 Organisation des Modjahedines du peuple d'Iran/Padome (Krājumā nav publicēts) bija pienākums svītrot prasītājas nosaukumu no šī saraksta.
   
      (1)  Padomes 2006. gada 29. maija Lēmums 2006/379/EK, ar ko īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar ko atceļ Lēmumu 2005/930/EK (OV L 144, 21. lpp.).
   
      (2)  Padomes 2001. gada 27. decembra Regula Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (OV L 344, 70. lpp.).